Макрокоманда, Макрос, Макроанықтама

Макрокоманда, Макрос, Макроанықтама (Макрокоманда, макрос, макроопределение; macro instruc-tion, macro) — 1) программа құрамындағы жиі пайдаланылатын командалар, процедуралар блогын ұсынатын команда. Компилятор макрокомандалардың орнына осы блокқа кіретін командаларды орналастырады. Ал ассемблерлік программаларда — орындалуға тиіс команда тізбегі жазылған және алғашқы программада сол тізбекті алмастыратын символикалық атау; 2) шартты түрдегі бір жаңа команда рөлін атқаратын және сақталатын бірнеше пернелер комбинациясы. Ол бекітілгеннен кейін, пернені бір ғана басумен орындалатын командалар тізбегі. Қолданбалы программалар үшін Visual Basic тілінің командасы түрінде жазуға болатын операциялар тізбегі де макрос болып саналады. Макросты іске қосқан кезде жазылған әрекеттер тізбекті күйде қайтадан орындалады.

Қазақ тілі терминдерінің салалық ғылыми түсіндірме сөздігі:Информатика және компьютерлік техника/ Жалпы редакциясын басқарған – түсіндірме сөздіктер топтамасын шығару жөніндегі ғылыми-баспа бағдаламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов.
 – Алматы: «Мектеп» баспасы» ЖАҚ, 2002. – 456 бет. ISBN 5-7667-8284-5
Дереккөздер

Санат:Ақпараттану
Санат:Компьютерлік техника